അട്ടപ്പാടി സംഭവം: ക്രമസമാധാനം ഉറപ്പാക്കാനുള്ള നടപടിയാണ് പൊലീസിന്റെ ഭാഗത്തുനിന്നുണ്ടായതെന്ന് മുഖ്യമന്ത്രി തിരുവനന്തപുരം: അട്ടപ്പാടിയിലുണ്ടായ പൊലീസ് നടപടി ക്രമസമാധാനം ഉറപ്പാക്കാനാണെന്ന് മുഖ്യമന്ത്രി പിണറായി വിജയന്. ആദിവാസികളെ പൊലീസ് പിടികൂടിയ സംഭവത്തില് അടിയന്തര നോട്ടിസിന് മറുപടി പറയുകയായിരുന്നു അദ്ദേഹം. നീതിനിര്വഹണം നടത്താനാണ് പൊലീസ് ഊരിലേക്ക് പോയതെന്ന് മുഖ്യമന്ത്രി വ്യക്തമാക്കി. അട്ടപ്പാടിയില് ആദിവാസികളെ പൊലീസ് ഭീകരാന്തരീക്ഷം സൃഷ്ടിച്ച് പിടികൂടിയതായി പരാതി ഉയര്ന്നിരുന്നു . ഷോളയൂര് വട്ടലക്കി ഊരുമൂപ്പന് ചൊറിയന്മൂപ്പനെയും മകന് മുരുകനെയുമാണ് പൊലീസ് പിടികൂടിയത്. ഊരു മൂപ്പനും മകനും അയല്വാസിയായ കുറന്താചലത്തിനെ പരിക്കേല്പ്പിച്ചുവെന്നും കുറ്റകൃത്യം നടന്നെന്ന പരാതിയെ തുടര്ന്നാണ് പൊലീസ് സ്ഥലത്തെത്തിയതെന്നും അദ്ദേഹം പറഞ്ഞു. നീതിനിര്വഹണം നടത്താനാണ് പൊലീസ് ശ്രമിച്ചതെന്നും മുഖ്യമന്ത്രി അടിയന്തര നോട്ടിസിന് മറുപടി നല്കി . The post അട്ടപ്പാടി സംഭവം: ക്രമസമാധാനം ഉറപ്പാക്കാനുള്ള നടപടിയാണ് പൊലീസിന്റെ ഭാഗത്തുനിന്നുണ്ടായതെന്ന് മുഖ്യമന്ത്രി first appeared on MalayalamExpressOnline.